Πολύμηνες καθυστερήσεις στις προσκλήσεις και αποφάσεις κατανομής εδώ και χρόνια, αβεβαιότητα και έλλειψη στην αγορά, κίνδυνος βιωσιμότητας των επιχειρήσεων και τεράστια ζημία για τους αγρότες που φαίνεται να έχασαν και φέτος πολλές συμβάσεις. Για ποια πράσινη ανάπτυξη μιλούσε τόσο καιρό η κυβέρνηση; Για τα βιοκαύσιμα δε χρειάζονται πια και πολλά. Και τις υποδομές διαθέτει η χώρα και το δυναμικό αλλά και την πρώτη ύλη. Για τα φωτοβολταϊκά και τα αιολικά πάρκα όμως για τα οποία χρειάζονται μεγαλύτερες επιδοτήσεις και περισσότερες υποδομές σκίζεται η κυβέρνηση. Αντί να ενισχύουμε και να βελτιώσουμε τους παραγωγικούς κι αναπτυσσόμενους κλάδους πάμε να δημιουργήσουμε πολλούς μέτριους. Η ημιμάθεια όμως είναι χειρότερη από την αμάθεια.